ร้านพรแหนมเนือง เป็น หนึ่งในใต้หล้าของแหนมเนืองชื่อดังที่มีต้นตำหรับมาจากอุดร ที่นี่จัดเป็นร้านสาขาร้านหนึ่งอยู่ในเขตสายไหม ความอร่อยเอาไปเลย 4.5 ดาว

ร้านพรแหนมเนืองเป็นร้านขายอาหารเวียดนามและเมนูอาหารรสจัดจ้าน เช่น พล่าแซลม่อน ที่เป็นเมนูแนะนำ นอกจากนี้ยังย้ำว่าไม่ใส่ MSG หรือ ผงชูรสในการปรุงอาหาร และเน้นให้ความรู้จากประโยชน์ในการทานเมนูผักเพื่อสุขภาพ บรรยากาศร้านเป็นห้องแถวตกแต่งดูสะอาดสะอ้านมากค่ะ  มาวันนี้ของสั่งแต่อาหารเวียนนามเป็นหลัก

แหนมเนือง (ชุดเล็ก 120) มีหมู 4 ไม้  แหนมเนืองเป็นอาหารอย่างนึ่งที่น่าสนใจ เพราะความอร่อยจะกินขาดกันทั้งความสดของวัตถุดิบ หมูแหนมเนือง แผ่นแป้ง และน้ำจิ้ม  สำหรับแหนมเนืองที่ร้านนี้จะมีผักสด ได้แก่ ผักกาดหอม โหระพา ผักชีลาว สะระแหน่ และผักแพรว  ความของผักจัดว่าดีค่ะ แต่ไม่ถึงขนาดแบบแช่เย็นสดจริงจัง ชนิดผักมีความหลากหลายค่ะ มาในปริมาณพอดี (ผัก 1 ตระกร้าแอบน้อยไปนิด)   

สิ่งที่น่าสนใจคือผักเคียง นอกจาก กระเทียมสด กล้วยดิบ ที่นี่จะมี "ตะลิงปลิง" ด้วยค่ะ เหมือนไม่ค่อยเห็นในร้านแหนมเนืองทั่วๆไป ลูกตลิงปลิงหรือ มะเฟืองตรน ลูกเหมือนมะยมผสมมะปราง เนื้อเหมือนมะเฟือง แต่ฝาดน้อยกว่า แปลกดีค่ะ ส่วนตัวชอบมาก เหมือนมะเฟืองที่รสชาติมีชีวิตชีวามากกว่า

- หมูในแหนมเนือง - เนื้อนิ่ม ออกไปทางละเอียด ไม่ค่อยมีเอ็นๆ ส่วนใหญ่เนื้อที่นิยมมาใช่ทำจะเป็นเนื้อหมูส่วนสะโพกที่มีความนุ่มอยู่แล้ว 
- น้ำจิ้ม - อันนี้จัดว่าเป็นน้ำจิ้มที่เป็นเอกลักษณ์และสูตรของทางร้านจริง จะรู้สึกต่างกับร้านอื่นๆที่เป็นที่นิยมค่อนข้างมาก  เพราะจะมีลักษณะข้นและหวาน (เหมือนผสมเนื้อหัวไชเท้า) หากใครชอบเผ็ดอาจต้องให้เขาใส่พริกมาเยอะๆ  ถั่วลิส่งที่โรยดูคั่วมาใหม่ๆ หอมทีเดียว 
- แผ่นแป้งก็เหนียวนุ่มดีค่ะ - มีรสแป้งหมัก คือ อมเปรี้ยวนิดๆ เนื้อบางแต่เหนียวนุ่ม

รายการเมนูอื่นๆก็น่าสนใจ 
กะยอทอด หรือ ปอเปี๊ยทอดไส้หมู  - เนื้อแป้งห้อนั้นมีรสแป้งหมักอมเปรี้ยวนิดๆ ทอดได้กรอบไม่อมน้ำมัน ส่วนตัวชอบมากค่ะ แป้งไม่เหนียวเลยกัดกรอบได้ใจ  ทานกับน้ำจิ้มหวาน ได้รสชาติดีค่ะ 

โดยรวมแหนมเนืองรสชาติดีแค่ เป็นรสชาติแปลกใหม่ไม่เคยลอง ยิ่งมีตะลิงปลิงมาช่วยเพิ่มรสชาติ รวมทั้งน้ำจิ้มที่มีความเหนียวข้นลงตัวกับเครื่องเคียงและผักสดที่จัดมา

ปากหม้อยวน - อีกหนึ่งเมนูแนะนำ แป้งห่อเนื้อไม่บางมาก  มีความเหนียวนุ่ม ชิ้นพอคำ น้ำจิ้มจะเป็ยเหมือนอาจาดที่ใส่แคร๊อทดองไว้ให้ทานคู่กัน 

บะหมี่หมูยาง -  เนื้อหมูย่างนุ่ม ย่างมากับเครื่องเทศหอมดีค่ะ แต่โดยรวมแล้วไม่ได้เป็นรายการที่สะดุดใจอะไร 
- ส่วนส้มตำธรรมดาค่ะหากเทียบความเฉพาะตัวของแหนมเนืองและกะยอทอด

การบริการผู้จัดการร้านน่ารักค่ะ คอยมาดูและลูกค้าตลอด พนักงานการบริการดีค่ะ มาคอยเติมน้ำจิ้มให้ อาหารมาได้รวดเร็วไม่ช้าค่ะ  ทางร้านมีที่จอดรถหน้าร้านได้ 2-3 คันแล้วก็จอดได้ข้างซอยได้ค่ะ 

โดยรวมประทับใจ กลับมาทานได้บ่อยๆ ราคาไม่แพงค่ะ การบริการดีค่ะ ให้ 4.5 ขาดก็แต่ผักน่าจะเด้งแระแช่มาเย็นๆน่าจะดีมาก